b"\n_START_ARTICLE_\nD\xc5\xbein\xc5\xa1inska vojna\n_START_PARAGRAPH_\nD\xc5\xbein\xc5\xa1inska vojna (\xe5\xa3\xac\xe7\x94\xb3\xe3\x81\xae\xe4\xb9\xb1 D\xc5\xbei\xc5\xa1in no ran) je bil spor za nasledstvo na Japonskem, ki je izbruhnil leta 672 po smrti cesarja Tend\xc5\xbeija. Ime se nana\xc5\xa1a na d\xc5\xbein\xc5\xa1in (\xe5\xa3\xac\xe7\x94\xb3), deveto leto \xc5\xa1estdesetletnega koledarskega cikla D\xc5\xbeikkan D\xc5\xbeu'ni\xc5\xa1i, ki se ujema z letom 673 v Zahodnih koledarjih._NEWLINE_Tend\xc5\xbei je sprva imenoval svojega brata princa Oama za naslednika, a si je kasneje premislil v korist svojega sina, princa Otoma. Zaradi nasilja, ki je izbruhnilo kot posledica rivalstva med podporniki, si je Otomo, ki je sedel na prestolu manj kot leto, vzel \xc5\xbeivljenje. Nasledil ga je cesar Oama, ki je postal cesar Tenmu.\n_START_SECTION_\nOzadje\n_START_PARAGRAPH_\nCesar Tend\xc5\xbei je zasedel prestol in ustvaril prestolnico v Omi-Ocuju (dana\xc5\xa1nje mesto Ocu, prefektura \xc5\xa0iga).\xc2\xa0Trudil se je, da bi po vzoru kitajske dinastije Tang ustvaril mo\xc4\x8dno dr\xc5\xbeavo. Uva\xc5\xbeal je kulturo, arhitekturo in politi\xc4\x8dni sistem Tangov. Morali so dajati vtis, da so vsaj tako mo\xc4\x8dni kot kitajska dinastija, saj bi druga\xc4\x8de izpadli \xc5\xa1ibki in bi jih lahko napadli._NEWLINE_Naslednja stvar, ki jo je moral narediti, je zagotoviti si naslednika. Njegova cesarica je bila Jamato-hime, a nista imela otrok. Izmed necesarskih \xc5\xbeena je moral najti primernega sina. Princ Takeru je bil najstarej\xc5\xa1i, a je bil nem in je umrl pri sedmih letih.\xc2\xa0 Princ Otomo je bil naslednji. Delal je trdo, bil pa je tudi pameten in dvorni intelektualec. Bil je dovolj sposoben za naslednjega cesarja._NEWLINE_\xc4\x8ceprav je bil Otomo skoraj popoln, je bila njegova mama iz gospodinjstva ruralnega lastnika zemlje in ne iz cesarske hi\xc5\xa1e. To je bila velika slabost pri pridobivanju nasledstva za njenega sina. Hkrati je bil Oama, Tend\xc5\xbeijev mlaj\xc5\xa1i brat, tudi izvrsten kandidat. Zaradi visokega rodu je imel bolj\xc5\xa1i ugled, kar je na koncu privedlo do spora._NEWLINE_Leta 670 je cesar zbolel, zaradi \xc4\x8desar je predal nasledstvo Otomu. Oama je sku\xc5\xa1al odgnati. Povabil ga je v spalnico in ga vpra\xc5\xa1al, \xc4\x8de si \xc5\xbeeli prestol. Ker je princ vedel, da bi ga v preimeru, da odgovori z ja, verjetno aretirali, je rekel ne. Dodal je, da \xc5\xbeeli postati menih in da naj Otomo zasede prestol. Cesar je sprejel prin\xc4\x8dev predlog. Naslednji dan je od\xc5\xa1el Oama v Jo\xc5\xa1ino in postal menih._NEWLINE_Cesar je razglasil Otoma za prestolonaslednika. K sebi je priklical \xc5\xa1est podanikov, ki so morali prise\xc4\x8di, da bodo pomagali Otomu. Nekaj dni kasneje je umrl.\n_START_SECTION_\nVojna\n_START_PARAGRAPH_\nPo cesarjevi smrti je za\xc4\x8del Otomo opravljati upravne dol\xc5\xbenosti cesarja. Soga no Akae (\xe8\x98\x87\xe6\x88\x91\xe8\xb5\xa4\xe5\x85\x84), Soga no Hatajasu (\xe8\x98\x87\xe6\x88\x91\xe6\x9e\x9c\xe5\xae\x89), Kose ne Omi Hito (\xe5\xb7\xa8\xe5\x8b\xa2\xe8\x87\xa3\xe6\xaf\x94\xe7\xad\x89), Ki no U\xc5\xa1i (\xe7\xb4\x80\xe5\xa4\xa7\xe4\xba\xba) in drugi podaniki so mu sledili._NEWLINE_Princ Oama se je pretvarjal, da je menih v Jo\xc5\xa1inu, a je iskal prilo\xc5\xbenost, da zaneti upor in iz\xc5\xbeene cesarja. Skrivoma je zbiral vojake in oro\xc5\xbeje za udar. V sedmem mesecu leta 672 se je odpravil iz Jo\xc5\xa1ina proti pala\xc4\x8di v Ocuju, kjer je \xc5\xbeivel cesar._NEWLINE_Pred njegovo vojsko je bilo ve\xc4\x8d te\xc5\xbeav: v nekaterih delih dr\xc5\xbeave so jih zadr\xc5\xbeevali gverilski napadi. Vsaki\xc4\x8d so bili potrpe\xc5\xbeljivi in se borili hrabro. Sprejemali so tudi nove podpornike._NEWLINE_Vojna je trajala pribli\xc5\xbene en mesec. Po obupnih naporih si je Oama priboril prestolnico. Otomo je zbe\xc5\xbeal na goro Nagara blizu pala\xc4\x8de, kjer se je zadu\xc5\xa1il do smrti. Njegove podanike so aretirali in kaznovali kot vojne zlo\xc4\x8dince._NEWLINE_Zmagovalec, princ Oama, je po\xc5\xbegal prestolnico in se vrnil v Asuko, kjer je zgradil pala\xc4\x8do Asuka-Kijomihara. Poro\xc4\x8dil se je s cesarico Uno-Sararo."